Tyttebærhakevikler

Tyttebærhakevikler (Rhopobota ustomaculana) er en sommerfugl i gruppen av viklere (Tortricidae).

Utseende 
En liten til middelsstor (vingespenn 11-15 millimeter), tettbygd, brun vikler. Forvingens grunnfarge er gråbrun, og framkanten (costa) er tydelig krummet. Langs framkanten er det smale, brune og ytterst også hvite skråstreker. Midt i vingen er det et bredt (bredest på midten), litt uregelmessig, kastanjebrunt skrått tverrbånd. På begge sider av dette er det ved bakkanten lysgrå flekker. Bakvingen er lyst gråbrun.

Levevis 
Larvene utvikler seg mellom sammenspundne blader på tyttebær (Vaccinium vitis-ideae). De voksne viklerne flyr i juni-juli.

Utbredelse 
Den er utbredt i Europa, unntatt den sørligste delen, og finnes også i det nordlige Asia. I Norge er den vanlig nord til Hordaland, dessuten er den funnet i den sørlige delen av Nordland.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekt hakeviklere, Rhopobota Lederer, 1859
 tyttebærhakevikler, Rhopobota ustomaculana (Curtis, 1831)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Rhopobota ustomaculana på UK Moths: 
 Fauna Europaea, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Eucosmini
Sommerfugler formelt beskrevet i 1831
Dyr formelt beskrevet av John Curtis